## Skladba predmetov maturitnej skúšky na gymnáziách

Predmety maturitnej skúšky pre gymnáziá sú:

a) **slovenský jazyk a literatúra** – má EČ, PFIČ, ÚFIČ,

b) **povinný predmet**zo skupiny predmetov cudzí jazyk (na jazykovej úrovni B2 Spoločného európskeho referenčného rámca),

c) **voliteľný predmet**zo skupiny prírodovedných a spoločenskovedných alebo ostatných predmetov (každý predmet zo skupiny prírodovedných, spoločenskovedných alebo ostatných predmetov, v ktorom mal žiak súčet týždenných hodinových dotácií počas štúdia na gymnáziu najmenej šesť. Do súčtu týždenných hodinových dotácií možno započítať aj hodinovú dotáciu z rozširujúcich hodín , seminára alebo z cvičení rovnakého zamerania.),

d) ďalší **voliteľný predmet**  zo skupiny predmetov v učebnom pláne školy, ktorý žiak študoval (v prípade ďalšieho cudzieho jazyka žiak vykoná ústnu formu internej časti maturitnej skúšky na úrovni B1 alebo B2 jazykovej náročnosti Spoločného európskeho referenčného rámca).

Predmety maturitnej skúšky pre triedy gymnázií s dvoma vyučovacími jazykmi s **päťročným štúdiom** (bilingválne štúdium – na našej škole slovensko-anglické štúdium) sú:

a)**slovenský jazyk a literatúra** - má EČ, PFIČ, ÚFIČ, (žiak ju absolvuje vo štvrtom ročníku štúdia),

b)**druhý vyučovací jazyk**– anglický jazyk má EČ, PFIČ a ÚFIČ, (na jazykovej úrovni C1 Spoločného európskeho referenčného rámca),

c) **voliteľný predmet**zo skupiny prírodovedných a spoločenskovedných alebo ostatných predmetov, v ktorom mal žiak súčet týždenných hodinových dotácií počas štúdia na gymnáziu najmenej 6, (nie cudzí jazyk),

d) **ďalší voliteľný predmet** zo skupiny predmetov v učebnom pláne školy, ktorý žiak študoval.

Vysvetlivky:

* **EČ  -**externá časť maturitnej skúšky (test)
* **PFIČ -**písomná forma internej časti maturitnej skúšky
* **ÚFIČ** – ústna forma internej časti maturitnej skúšky

## Dobrovoľná maturitná skúška

Žiak môže dobrovoľne konať maturitnú skúšku aj z ďalších predmetov, ktoré sú súčasťou príslušného vzdelávacieho programu študijného odboru, ktorý žiak študuje.

Pod vykonaní dobrovoľnej skúšky sa myslí aj absolvovanie:

* len externej časti,
* len internej časti (alebo len formu internej časti – písomnú alebo ústnu formu).

V riadnom skúšobnom období môže žiak dobrovoľne konať MS najviac z dvoch predmetov.

* **31. marec 2022** – najneskorší termín, dokedy môže žiak svoji účasť na dobrovoľnej maturitnej skúške zrušiť.

Ak žiak neuspel na maturitnej skúške z dobrovoľného predmetu, táto skutočnosť nemá vplyv na úspešné vykonanie maturitnej skúšky a na vysvedčení o maturitnej skúške sa neuvádza.

### INFORMÁCIE O OPRAVNEJ SKÚŠKE EČ, PFIČ A ÚFIČ Maturitnej skÚŠKY

V prípade, že žiak nesplní podmienky pre úspešné vykonanie maturitnej skúšky v predmetoch, ktoré majú EČ a PFIČ, alebo len EČ maturitnej skúšky (MS), uvedené v odsekoch 7) a 8) § 15 vyhlášky MŠ SR č. 318/2008 Z. z. o ukončovaní štúdia na stredných školách v znení neskorších predpisov:

1. ÚFIČ MS z predmetov, ktoré majú EČ a PFIČ alebo len EČ, na ktoré sa žiak prihlásil, môže žiak vykonať v riadnom termíne MS bez ohľadu na jeho výsledky z EČ alebo PFIČ z týchto predmetov.
2. Žiak, ktorý nesplnil podmienky pre úspešné vykonanie MS z predmetu, požiada školskú maturitnú komisiu (ŠMK) o opravnú skúšku z tohto predmetu. Vo svojej žiadosti špecifikuje, ktorú časť, resp. formu maturitnej skúšky chce opravovať.
3. Termín konania opravnej skúšky ÚFIČ je september alebo február nasledujúceho školského roka. Opravnú skúšku z EČ a PFIČ MS môže žiak vykonať v mimoriadnom skúšobnom období v septembri nasledujúceho školského roka alebo v riadnom skúšobnom období nasledujúceho školského roka ( školský zákon, § 77,  odsek 5 a § 88, odsek 4), pričom nasledujúcim školským rokom sa rozumie školský rok nasledujúci po školskom roku, v ktorom žiak konal MS v riadnom termíne.
4. Na opravnú skúšku EČ a PFIČ MS sa žiak prihlási riaditeľovi školy do 30. júna, ak sa opravná skúška koná v septembri nasledujúceho školského roka, alebo do 30. septembra  nasledujúceho školského roka, ak sa opravná skúška koná v riadnom skúšobnom období nasledujúceho školského roka (školský zákon, § 77, odsek 7). Tomuto prihláseniu predchádza žiadosť o opravnú skúšku v zmysle bodu 2.